מיוהיפוס

מיוהיפוס (שם מדעי: Miohippus) הוא סוג של יונק ממשפחת הסוסיים, אשר חי בין סוף האאוקן לסוף האוליגוקן ברחבי אמריקה הצפונית. הסוג הוגדר בשנת 1874 בידי החוקר עותניאל צ'ארלס מארש. פירוש השם של הסוג הוא: "סוס קטן", אך השם ניתן עקב מסקנה שגויה של מארש שסוס זה התקיים בתקופת המיוקן, אליה כלל לא הגיע והוא חי רק במהלך הפלאוגן. המאובנים התגלו מאלברטה שבקנדה ועד פלורידה וקליפורניה. הם השתייכו למספר מינים.

המיוהיפוס היה קטן יחסית לסוס והגיע לגובה של חצי מטר ולמשקל של 40 עד 55 ק"ג, קטן בהרבה ממרבית הסוסים השוקלים יותר מ-500 ק"ג בממוצע. הוא היה בעל מאפיינים פרימיטיביים כמו שלוש אצבעות רחבות ברגליו, רגליים קצרות בעלי קרסוליים גמישות ולסתות מוארכות יותר בעלות מבנה שיניים גדולות שהתפתחו לטוחנות ועזרו לסוס לאכול עשבים.

המיוהיפוס התפתח כנראה למזוהיפוס, גם הוא מהאוליגוקן או לקלובטיפוס (Kalobatippus), שעבר דרך גשר יבשתי לאסיה. מינים אלה נכחדו עם תחילת המיוקן, אז האקלים היה יבש יותר והעשב שגשג במקום היערות והערבות.

מיני הסוג
 Miohippus anceps
 Miohippus annectens
 Miohippus assiniboiensis
 Miohippus condoni
 Miohippus equiceps
 Miohippus equinanus
 Miohippus gemmarosae
 Miohippus gidleyi
 Miohippus intermedius
 Miohippus longicristis
 Miohippus obliquidens
 Miohippus primus
 Miohippus quartus

קישורים חיצוניים

 

בעלי חיים שתוארו ב-1874
טקסונים שתוארו בידי עותניאל צ'ארלס מארש
מינים שנכחדו: סוסיים
יונקים שחיו בפלאוגן באמריקה הצפונית
מגה-פאונה של הפלאוגן באמריקה הצפונית
מפריטי פרסה שחיו באאוקן
מפריטי פרסה שחיו באוליגוקן
מאובני טקסונים שתוארו ב-1874